የሲዳማ ብሄር ተወላጅ ሴቶች በሃዋሳ ከተማ ሰላማዊ ሰልፍ አካሄዱ
“ህገ መንግስታዊ መብታችን ይከበር!” በሚል መሪ ሐሳብ የሲዳማ ብሄር ተወላጅ ሴቶች በሃዋሳ ከተማ ሰላማዊ ሰልፍ አካሂደዋል፡፡
ሴቶች ብቻ የተሳተፉበት ይህ ሰላማዊ ሰልፍ የሲዳማ የክልል ጥያቄነት አፋጣኝ ምላሽ እንዲሰጠው የሚጠይቅ ነው። ማለዳ 12 ሰዓት በጀመረው ሰልፍ ከሁሉም የሲዳማ ዞን ወረዳዎችና ከተሞች የተወጣጡ ወጣት ሴቶችና እናቶች ተሳትፈውበታል።ከወልደአማኑኤል ዱባለ አደባባይ የተነሳው ሰልፍ መድረሻውን መስቀል አደባባይ ያደረገ ነው።ሰልፈኞቹ የሕዝብ ውሳኔ ቀን ተቆርጦ ይነገረን፤ ጥያቄያችን ሕገ-መንግስታዊ ትግላችንም ሰላማዊ ነው፤ ጥያቄያችን በሕገመንግስቱ መሰረት ብቻ ይመለስ፤ ፍትህ ለሲዳማ ሕዝብ የሚሉ መልእክቶችን አስተላልፈዋል።